

|  |  |  |
| --- | --- | --- |
| MÄÄRUS |  |  |
| Tallinn |  | 01.06.2023 nr 30 |

Keskkonnaministri 23. oktoobri 2019. a määruse nr 56 „Keskkonnaloa taotlusele esitatavad täpsustavad nõuded ja loa andmise kord ning keskkonnaloa taotluse ja loa andmekoosseis“ muutmine

Määrus kehtestatakse keskkonnaseadustiku üldosa seaduse § 42 lõike 7 ja § 53 lõike 3 alusel.

**§ 1. Keskkonnaministri 23. oktoobri 2019. a määruse nr 56 „Keskkonnaloa taotlusele esitatavad täpsustavad nõuded ja loa andmise kord ning keskkonnaloa taotluse ja loa andmekoosseis“ muutmine**

Keskkonnaministri 23. oktoobri 2019. a määruses nr 56 „Keskkonnaloa taotlusele esitatavad täpsustavad nõuded ja loa andmise kord ning keskkonnaloa taotluse ja loa andmekoosseis“ tehakse järgmised muudatused:

**1)** paragrahvi 9 täiendatakse punktiga 7 järgmises sõnastuses:

„7) ühisveevärgi ja -kanalisatsiooni teenuse pakkumise piirkonnad juhul, kui teenust osutatakse.“;

**2)** paragrahvi 24 lõike 2 punktis 4 asendatakse sõna „puhastusastme“ tekstiosaga „töökorras oleku“;

**3)** määrust täiendatakse peatükiga 51 järgmises sõnastuses:

**„51. peatükk**

**Nõuded keskkonnaloa taotlusele ohtlikke aineid sisaldava reovee juhtimisel ühiskanalisatsiooni ning keskkonnaloa taotluse ja loale kantavate andmete andmekoosseis**

**§ 401. Ühiskanalisatsiooni juhitavate ohtlike ainete kohta esitatav teave keskkonnaloa taotluses**

Ohtlikke aineid sisaldava reovee juhtimisel ühiskanalisatsiooni esitatakse keskkonnaloa taotluses ühiskanalisatsiooni juhitavate ohtlike ainete kohta järgmine teave:

1) reoveepuhasti nimi ja kood ning ühiskanalisatsiooniteenuse osutaja nimi, kelle ühiskanalisatsiooni reovesi juhitakse;

2) teave ühiskanalisatsiooni juhitava reovee puhastamise kohta ning reovee puhastamise korral ka puhastamise kirjeldus, kui reovesi juhitakse ühiskanalisatsiooni;

3) reovee juhtimise koht ühiskanalisatsiooni, asukoha L-EST97 koordinaadid;

4) ühiskanalisatsiooni juhitavate ohtlike ainete koguste mõõtmise viis;

5) ühiskanalisatsiooni juhitava ohtliku aine nimetus;

6) ühiskanalisatsiooni juhitava ohtliku aine CAS kood;

7) ühiskanalisatsiooni juhitava ohtliku aine kogus (t/a);

8) ühiskanalisatsiooni juhitava ohtliku aine kontsentratsioon (µg/l);

9) arvutuslike ohtlike ainete koguste korral ainevoogude bilansi arvutuskäik;

10) analüüsimise teel saadud andmete esitamise korral seirekoha nimetus, reoveest proovivõtja nimi ja atesteerimistunnistuse number, proovi võtmise liik, proovivõtukoha L-EST97 koordinaadid, proovi võtmise sagedus ja analüüsi tulemus;

11) teenuslepingu koopia, kui reovee ühiskanalisatsiooni juhtimiseks on sõlmitud leping veeettevõtjaga;

12) loa andja nõudmisel eksperthinnang taotletava tegevuse kohta.

**§ 402. Ühiskanalisatsiooni juhitavate ohtlike ainete seire kohta keskkonnaloale kantavad andmed**

Ühiskanalisatsiooni juhitavate ohtlike ainete seire kohta kantakse keskkonnaloale järgmised andmed, vastavalt ühisveevärgi ja -kanalisatsiooni seaduse § 36 lõikele 4:

1) reoveepuhasti nimetus ja kood;

2) seirekoha nimetus ja L-EST97 koordinaadid;

3) proovi võtmise liik, proovi tüüp ja proovi võtmise või arvutusliku tulemuse esitamise sagedus.“;

**4)** määruse lisa 3 täiendatakse uue punktiga 19 järgmises sõnastuses:

“**19. Ühisveevärgi ja -kanalisatsiooni teenus**

19.1 ühisveevärgi ja -kanalisatsiooni teenuse pakkumise piirkonnad.”.

**§ 2. Määruse jõustumine**

Käesolev määrus jõustub 2023. aasta 1. juulil.

|  |  |
| --- | --- |
| Kristen MichalKliimaminister | Meelis MüntKantsler |